stanford-oval/wikipedia huggingface dataset:
Šahty-oikeudenkäynti
Oikeudenkäynti

Oikeudenkäynti pidettiin Moskovassa ammattiliittojen talossa 18. toukokuuta – 7. heinäkuuta 1928. Päätuomarina toimi Andrei Vyšinski ja pääsyyttäjänä Nikolai Krylenko. Oikeudenkäynnissä oli 53 syytettyä, joista 35 oli kaivosinsinöörejä ja loput sähköinsinöörejä ja mekaanikkoja. Syytettyjä yhdisti se, että he olivat saaneet koulutuksensa aikana ennen lokakuun vallankumousta. Mukana oli myös viisi Neuvostoliitossa asiantuntijoina työskennellyttä saksalaista insinööriä, joista neljä oli AEG-yhtymän työntekijöitä. Kaksi saksalaista vapautettiin ennen oikeudenkäyntiä, kun Saksa painostustoimenpiteenä jäädytti kauppaneuvottelut Neuvostoliiton kanssa. OGPU:n kuulustelijat saivat painostettua 20 syytettyä allekirjoittamaan tunnustuksen. Moni yritti perua tunnustuksensa tajuttuaan, että ne johtaisivatkin ankarampiin eikä lievempiin tuomioihin, mutta peruutuksia ei huomioitu oikeudessa. Syytettyjen jatkuvasti muuttaessa kertomuksiaan oikeudenkäynti sai paikoin farssimaisia piirteitä eikä sen pöytäkirjoja koskaan julkaistu täydellisinä Neuvostoliitossa.
Yksitoista syytettyä sai kuolemantuomion, mutta niistä kuusi lievennettiin vankeustuomioiksi. Pääosa syytetyistä tuomittiin 1–10 vuoden mittaisiin vankeusrangaistuksiin. Tuomiot perustuivat pääasiassa Neuvostoliiton rikoslain pahamaineiseen artiklaan 58. Neljä vapautettiin syyttöminä ja neljä sai ehdolliset tuomiot. Kolmesta saksalaisesta syytetystä yksi sai ehdollisen tuomion ja kaksi vapautettiin. Lopulta viisi syytettyä teloitettiin.
Aiheesta muualla

Kuvia tai muita tiedostoja aiheesta Šahty-oikeudenkäynti Wikimedia Commonsissa
Шахтинское «дело» (Arkistoitu – Internet Archive) (venäjäksi)
CMS-kuntoklubiketju

CMS (Club Marketing & Management Services) on kansainvälinen kuntosaleja palveleva konsulttiyritys, joka on perustettu vuonna 1965[lähde? ]. CMS Internationalin perustaja on yhdysvaltalainen Mike Chaet, joka työskenteli yhtiön johdossa ainakin 2010-luvulle asti, kunnes hän jäi eläkkeelle. Hänen jälkeensä toimitusjohtajana alkoi toimia Mark Davis. Pohjoismaissa toiminta käynnistyi aluksi Ruotsissa vuonna 1996, jonka jälkeen mukaan liittyivät Norja ja Tanska. Suomessa toiminnan aloitti keväällä 2000 Mikko Mustala. Ensimmäiset 11 kuntoklubia liittyivät ketjuun 15. elokuuta 2000.
Suomessa CMS-klubeja on 23 kpl.
Aiheesta muualla

CMS-Klubi
CMS Lifestyle -lehden mediakortti 2007 (pdf-tiedosto
CMS-kuntosaliketjun konsultointiyrityksen sivut (Arkistoitu – Internet Archive)
K-Kuntokeskusjärjestelmä (Arkistoitu – Internet Archive)
M&M Kuntotalo
Liikuntakeskus Syke
Brian Cox

| Brian Cox |
| --- | --- |
 Brian Cox Toronton elokuvajuhlilla vuonna 2011.
Henkilötiedot
Koko nimi:  Brian Denis Cox
Syntynyt: 1. kesäkuuta 1946 (ikä 78) Dundee, Skotlanti
Puoliso:  Caroline Burt (1968–1986) Nicole Ansari (2002)
Näyttelijä
Aktiivisena:  1965–
Merkittävät roolit:  Argyle Wallace (Braveheart – taipumaton) Ward Abbott (Medusan verkko, Medusan isku) William Stryker (X-Men 2) Agamemnon (Troija)
Palkinnot
 Emmy (2000)   Satellite (2002)   Bafta (2008) 
Aiheesta muualla
IMDb 
Elonet
Brian Denis Cox (s. 1. kesäkuuta 1946 Dundee, Skotlanti) on Bafta- ja Emmy-palkittu skotlantilainen näyttelijä.
Cox opiskeli London Academy of Music and Dramatic Art -draamakoulussa. Hänen ensimmäinen kosketuksensa televisiotyöhön oli avustajana Saarroksissa-televisiosarjassa vuonna 1967. Sen jälkeen hän nousi The Year of the Sex Olympics -sarjan pääesittäjien joukkoon. Vuonna 1978 hän esitti kuningas Henrik II:ta suositussa BBC Twon The Devil's Crown televisiodraamassa ja tämän jälkeen hänet nähtiin useissa televisiosarjoissa. Ensimmäisen elokuvaroolinsa Cox sai vuoden 1971 elokuvasta Nikolai ja Aleksandra, jossa hän esitti Lev Trotskia.
Vuosien kuluessa Cox on näytellyt lukuisissa elokuvissa ja televisiosarjoissa, kuten Psykopaatin jäljillä, X-Men 2 ja Troija.
Aiheesta muualla

Brian Cox Internet Movie Databasessa. (englanniksi)
Anne Pashley

| Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Maa:   Yhdistynyt kuningaskunta> Naisten yleisurheilu. |
| --- | --- | --- | --- |
|  Hopeaa | Melbourne 1956 | 4×100 m viesti |  |
| EM-kilpailut  | EM-kilpailut  | EM-kilpailut  |  |
|  Pronssia | Bern 1954 | 100 m |  |
Anne Irons (o.s. Pashley, 5. kesäkuuta 1935 Skegness – 7. lokakuuta 2016) oli brittiläinen pikajuoksun olympiamitalisti ja oopperalaulaja.
Pashley saavutti 4×100 metrin viestijuoksussa olympiahopeaa Melbournessa 1956 ja 100 metrillä EM-pronssia Bernissä 1954.
Urheilu-uransa jälkeen Pashley loi uran oopperalaulajana. Hän kuoli 81-vuotiaana 7. lokakuuta 2016.
Biopsia

Aivoista otetaan biopsiaa neulalla.
Rintabiopsia.
Biopsia tarkoittaa koepalan tai solunäytteen ottamista elävästä kudoksesta ja näytteen tarkastelua. Termi tulee kreikan kielen sanoista bios eli elämä ja opsy eli näkö tai ulkonäkö.
Biopsian avulla voidaan selvittää muun muassa kudoksen tyyppi, pahanlaatuisuus ja tulehdusten läsnäolo. Kudosnäytteestä nähdään kudoksen rakenne, jolloin pystytään tarkastelemaan esimerkiksi syöpäsolukon kasvutapaa ympäröivässä kudoksessa. Solunäytteestä voidaan nähdä vain yksittäisten solujen ominaisuuksia. Biopsioita otetaan esimerkiksi ihomuutoksista, pateista, kasvaimista ja kuvantamistutkimuksissa epäselviksi jääneistä muutoksista. Tähystysten yhteydessä otetaan yleensä koepaloja terveenkin näköisestä kudoksesta. Biopsioita voidaan käyttää myös seulontatutkimuksen välineenä, kuten kohdunkaulasta otettava PAPA-näyte.
Biopsian tutkii patologi, ja se voidaan myös analysoida kemiallisesti erilaisten laboratoriotekniikoiden kuten PCR:n avulla. Patologi antaa kudoksesta patologisanatomisen diagnoosin (PAD).
Bioproton

| Bioproton Oy |
| --- | --- |
Perustettu:  1984
Toimitusjohtaja:  Henrik von Hellens
Avainhenkilöt:  Juhani von Hellens, tekninen johtaja
Kotipaikka:  Turku,  Suomi
Toiminta-alue:  maailmanlaajuinen
Toimiala:  biotekniikka
Tuotteet:  eläinrehujen lisäaineet
Tytäryhtiöt:  Bioproton Europe Oy
Infobox OKVirheellinen NIMI-arvo: 
Bioproton on suomalais-australialainen entsyymejä ja muita eläinrehujen lisäaineita kehittävä ja tuottava yritys. Se perustettiin Suomessa vuonna 1984 ja muutti toimintansa Australiaan vuonna 1993. Yrityksen tuotteita käytetään lihan, kananmunien ja maidon tuotannossa sekä kalankasvatuksessa. Yrityksen tehtaat sijaitsevat Queenslandin osavaltion Brisbanessa ja Suomen Kaarinassa, ja sen tuotteita myydään ympäri maailman. Yrityksen toimitusjohtaja on suomalainen Henrik von Hellens, ja yrityksen Euroopan-tytäryhtiötä johtaa Kaarinassa Petra von Hellens.
Bioproton tekee tutkimusyhteistyötä muun muassa Queenslandin yliopiston kanssa.
Anne Nuorgam

| Anne Nuorgam> YK:n alkuperäiskansa-asioiden pysyvän foorumin jäsen |
| --- | --- |
 2017–  
Saamelaiskäräjien jäsen
 2000–  
Henkilötiedot
Syntynyt: 1964
Ammatti:  tutkija, juristi
Mirva Anne Marjatta Nuorgam (s. 1964) on suomalainen saamelaispoliitikko. Hän on saamelais­käräjien jäsen vuodesta 2000 lähtien.
Hän on toiminut myös saamelaisneuvoston puheenjohtajana.
Koulutukseltaan Nuorgam on oikeustieteiden maisteri ja toimii Lapin yliopistossa julkisoikeuden, erityisesti saamelaisoikeuden tutkijana. Hän tekee väitöstutkimusta saamelaisten kalastusoikeuksista Tenon vesistössä. Hän voitti Lapin käräjäoikeudessa yhdessä kolmen muun saamelaisen kanssa saamelaisten kalastusasiaa koskevan oikeusjutun. Käräjäoikeuden päätöksen mukaan syytteet Utsjoen saamelaisia vastaan kalastuslain rikkomisesta ovat perustuslain vastaisia.
Anne Nuorgam on YK:n alku­peräis­kansojen pysyvän foorumin jäsen kaudella 2017–2019. Hän edustaa pysyvässä foorumissa arktisia alku­peräis­kansoja, saamelaisia ja inuitteja. Hän aloitti pysyvän foorumin puheenjohtajana 22. huhtikuuta 2019.
Antti Savolainen

Antti Savolainen -nimisiä henkilöitä ovat:
Antti Savolainen (1886–1947), suomalainen painija
Antti Savolainen, suomalainen voimanostaja
Antti Savolainen (s. 1939), suomalainen ravivalmentaja
Antti Savolainen (s. 1988), suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Savolainen”, voi hakea sivunnimihaulla, laajalla sivunnimihaulla tai tekstihaulla.
Biopunk

Biopunk on tieteisfiktion alalaji, joka on syntynyt 20. vuosisadan lopulla kyberpunkin ja geenitutkimuksen vaikutuksesta. Biopunk kattaa geneettisesti suunnitellun post-ihmisyyden kulttuurin monissa eri muodoissa ja käsittelee monia kulttuurisia piirteitä sekä sosiaalisia ja poliittisia asioita (biohakkerointi, tee-se-itse biologia), joissa käytetään biologista teknologiaa keskipisteenä. Erot kyberpunkin ja biopunkin välillä ovat nähtävissä muun muassa Octavia Butlerin Xenogenesis-trilogiassa ja Nancy Kressin Sleepless-sarjassa.
Esimerkkejä elokuvista ovat muun muassa Gattaca (1997), I Am Legend (2007) ja Splice (2010), sekä videopeleissä Resident Evil (1996-) ja BioShock (2007-) -sarjoissa. Termin sanotaan olevan peräisin yhdistelmä biologiasta ja kyberpunkista ja sen ensimmäiset käyttökohteet olivat vuonna 1992 GURPS-roolipeli sekä Brian McHalen teos Constructing Postmodernism (1992).
Bruno Maderna

Bruno Maderna vuonna 1972.
Bruno Maderna (21. huhtikuuta 1920 – 13. marraskuuta 1973) oli italialainen säveltäjä ja kapellimestari.
Venetsiassa syntynyt Maderna, syntymänimeltään Bruno Grossato, oli lapsena viulunsoiton ihmelapsi. Orkesteria hän pääsi johtamaan jo 12-vuotiaana. Hän otti myöhemmin äitinsä sukunimen. Maderna perusti yhdessä Luciano Berion kanssa RAI:n (Radiotelevisione Italiana) Studio di Fonologia Musicalen vuonna 1955. Hän on säveltänyt muun muassa teoksen Hyperion.
Aiheesta muualla

Kuvia tai muita tiedostoja aiheesta Bruno Maderna Wikimedia Commonsissa
Biopuhdistus

Vesihyasintin (Eichhornia crassipes) juuret imevät monia saasteita, kuten lyijyä ja elohopeaa ja sitä voidaan käyttää vedenpuhdistuksessa.
Biopuhdistus (myös bioremediaatio, engl. bioremediation) tarkoittaa biologisten organismien kuten bakteerien, sienten tai kasvien käyttöä (fytoremediaatio) esimerkiksi pilaantuneen maaperän puhdistamiseen. Usein tässä käytetään hyödyksi mikrobeja. Sienikunnostuksessa käytetään hyväksi valkolahosieniä, joita ovat kantasieniin kuuluvat puunlahottajat ja maassa elävät karikkeenlahottajat. Nämä sienet pystyvät hajottamaan entsyymeillään ligniiniä ja monia vaikeasti hajoavia orgaanisia yhdisteitä.
Biopuhdistusta ovat esimerkiksi biotuuletus, biostimulaatio ja kompostointi. Kasveilla toteutettava biopuhdistus voidaan toteuttaa fytostabiloinnilla, fytoakkumuloinnilla, fytodegradaatiolla, ritsodegradaatiolla tai fytovolatilisaatiolla. Esimerkiksi kevättaskuruohon (Noccaea caerulescens) eri populaatiot toimivat hyperakkumulaattorikasveina eli keräävät metalleja kasvupaikkansa perusteella. Tärkein biopuhdistuksen osa-alue on pilaantuneen maaperän ja pohjaveden puhdistaminen. Tämä voi tapahtua joko paikan päällä tai niin, että pilaantunut aines viedään muualle puhdistusta varten.
Biopuhdistuksessa kehitetään jatkuvasti uusia jäteveden sekä teollisuusjätteiden puhdistusmuotoja. Biologisten puhdistusprosessien avulla jätteitä pyritään muuttamaan uudelleen käytettävään muotoon.
Biopuhdistuksen avulla voidaan puhdistaa myös metallisaastetta maasta, sillä monien myrkkymetallien vaikutus vähenee, kun mikrobit sitoutuvat niiden kanssa. Mikrobien avulla voidaan esimerkiksi muuntaa elohopeaioneja varauksettomiksi ja kromia ja uraania vaarattomiksi yhdisteiksi.
Anne Nurmela

| Anne Nurmela> Henkilötiedot |
| --- | --- |
Syntynyt: 28. marraskuuta 1968 (ikä 55)
Kansalaisuus:   Suomi
Pesäpalloilija
Lempinimi:  Tenu
Seura:  
Pelaajaura
Ammattilaisjoukkueet
1981 1986-1988 1989-1992 1993-1995 1996-1997 1998:  Kauhajoen Karhu Vähänkyrön Viesti Ikaalisten Tarmo Vihdin Pallo Manse PP Pesäkarhut
Anne Nurmela (s. 28. marraskuuta 1968) on uransa lopettanut suomalainen pesäpalloilija. Vuosina 1981, 1986–1998 Nurmela pelasi naisten SM-sarjassa ja Superpesiksessä 267 runkosarjaottelua  Kauhajoen Karhun, Vähänkyrön Viestin, Ikaalisten Tarmon, Vihdin Pallon, Manse PP:n ja Porin Pesäkarhujen joukkueissa.
Kaudella 1981 Nurmela pelasi yhden ottelun SM-sarjassa Kauhajoen joukkueessa ja tämän jälkeen neljän kauden ajan suomensarjaa ennen liittymistään Vähänkyrön joukkueeseen kaudelle 1986. Kolmen siellä pelatun kauden jälkeen Nurmela liittyi Ikaalisten Tarmon joukkueeseen, jossa juhli SM-kultaa 1991. Neljän Tarmossa pelatun kauden jälkeen hän siirtyi Vihtiin ja sieltä kolmen kauden jälkeen Tampereelle Manse PP:n joukkueesene. Nurmela päätti uransa kauteen 1998 Porin Pesäkarhujen riveissä.
Pelaamissaan 267 ottelussa Nurmela löi 407 ja toi 353 juoksua. Kärkilyöntejä kertyi 1672,
Ulkopelissä Nurmelan pelipaikka oli kakkospolttajana. Nurmela valittiin 11 kertaa Itä–Länsi-otteluun ja 4 kertaa Liitto–Lehdistö-otteluun.
Saavutukset > Pelaajana

1 SM-kulta: 1991
4 SM-pronssia: 1987, 1989, 1990, 1994
11 Itä–Länsi-ottelua: 1986–1995, 1998
4 Liitto–Lehdistö-ottelua: 1987–1990
Superpesiksen kärkilyöntikuningatar: 1992
Cardiff (täsmennyssivu)

Cardiff tarkoittaa muun muassa seuraavia:
Cardiff, Walesin pääkaupunki
Cardiff City FC, jalkapalloseura Cardiffissa Walesissa
Cardiff Devils, jääkiekkoseura Cardiffissa Walesissa
Jack Cardiff (1914–2009), brittiläinen elokuvaaja, elokuvaohjaaja ja valokuvaaja.
Janet Cardiff (s. 1957), kanadalainen taiteilija
HMS Cardiff (1652), 34-tykkinen neljännen luokan alus
HMS Cardiff (D58), C-luokan risteilijä
HMS Cardiff (D108), Tyypin 42 -hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cardiff”, voi hakea sivunnimihaulla, laajalla sivunnimihaulla tai tekstihaulla.
Zara Larsson

| Zara Maria Larsson |
| --- | --- |
 Larsson marraskuulta 2021.
Henkilötiedot
Syntynyt: 16. joulukuuta 1997 (ikä 26) Solna, Tukholman lääni, Ruotsi
Ammatti:  laulaja
Muusikko
Aktiivisena:  2008–
Tyylilajit:  pop, soul
Soittimet:  piano 
Levy-yhtiöt:  Epic Records TEN Music Group Universal Music Group
Aiheesta muualla
Kotisivut
  [ Muokkaa Wikidatassa ] [ ohje ]  
Zara Maria Larsson ([ˈsɑ̂ːra ˈlɑ̌ːʂɔn]; s. 16. joulukuuta 1997 Solna, Ruotsi) on ruotsalainen laulaja. Hän nousi julkisuuteen voitettuaan TV4-kanavalla esitetyn Ruotsin Got Talent -ohjelman, Talangin, vuonna 2008. Finaalikappaleensa "My Heart Will Go On" hän julkaisi esikoissinglenään. Vuonna 2012 Larsson solmi levytyssopimuksen TEN Music Groupin kanssa ja julkaisi ensimmäisen EP:nsä, Introducing, tammikuussa 2013. Levyn single "Uncover" kohosi listaykköseksi Ruotsissa ja Norjassa, ja se menestyi hyvin myös muissa Euroopan maissa. Vuonna 2013 Larsson voitti kaksi Rockbjörnen-musiikkipalkintoa: Vuoden läpimurto ja Vuoden naispuolinen liveartisti. Samalla hänestä tuli nuorin kaksi Rockbjörnen-palkintoa voittanut artisti.
Toukokuussa 2014 Larsson julkaisi singlen "Carry You Home", joka nousi Ruotsin toplistalla kolmanneksi ja josta tuli hänen suurin hittinsä sitten "Uncoverin". Single sai samana vuonna Ruotsin Grammis-ehdokkuuden. Syyskuussa 2014 hän julkaisi singlen "Rooftop" ja pian sen jälkeen esikoisalbumin 1, joka menestyi myös Yhdysvalloissa. Toukokuussa 2015 Larsson konsertoi Gröna Lundissa, ja pian sen jälkeen ilmestyi single "Lush Life", joka oli valtava menestys. "Lush Life" oli Ruotsin soitetuin kappale kesällä 2015 ja on myynyt Ruotsissa neljästi platinaa, ja lisäksi Norjassa ja Tanskassa platinaa. Syyskuussa 2015 Larsson julkaisi kappaleen "Never Forget You" yhdessä brittilaulaja MNEK:n kanssa, josta tuli listaykkönen Ruotsissa ja top 5 -hitti Norjan, Tanskan, Saksan, Ison-Britannian ja Suomen listoilla. Marraskuussa 2016 Larsson julkaisi singlen "I Would Like".
Nuoruus

Zara Larsson kasvoi Enskedessä perheensä kanssa, johon kuuluu lähihoitaja-äiti, upseeri-isä sekä kolme vuotta Zaraa nuorempi sisko.
Larsson kävi koulua Gubbängsskolanissa ennen kuin vaihtoi kolmannella luokalla balettiopetukseen Ruotsin kuninkaalliseen balettikouluun (Kungliga Svenska Balettskolan). Hän aloitti laulamisen varhain, mutta ei halunnut mennä Adolf Fredrikin musiikkikouluun (Adolf Fredriks musikklasser), koska ei viihtynyt kuoroissa. Kun hän yhdeksännellä luokalla aloitti Kulturamassa, hän kuvaili itse uuden ympäristön tehneen hänet nopeasti tietoisemmaksi maailmasta, yhteiskuntakysymyksistä ja sukupuolimalleista, mikä tuli vaikuttamaan yhä enenevässä määrin hänen julkiseen rooliinsa.
Nuoruus > Ruotsin Talent-kilpailun voitto

Vuonna 2007 hän osallistui alle 16-vuotiaiden lasten ja nuorten Stjärnskott-kykykilpailuun ja lisäksi esitti Marta von Trappin roolin musikaalissa Sound of Music. Kymmenvuotiaana hän voitti Ruotsin Talent-ohjelman (Talang) vuonna 2008 laulettuaan finaalissa Céline Dionin kappaleen "My Heart Will Go On". Palkinnoksi hän sai 500 000 kruunua, ja "My Heart Will Go On" julkaistiin myöhemmin Larssonin esikoissinglenä. Finaaliesitys on kerännyt jo yli 15 miljoonaa näyttökertaa Youtubessa. Ruotsin TV4:lla esitetyn Talang-ohjelman tuoman menestyksen jälkeen Larsson osallistui saman kanavan dokumenttisarjaan Jag ska bli stjärna (Minusta tulee tähti). Sarja esitettiin talvella 2009–2010, ja siinä Larsson mm. koe-esiintyi Laila Baggelle.
Ura

Vuonna 2012 Larsson teki sopimuksen levy-yhtiö TEN Music Groupin kanssa ja 9. joulukuuta 2012 julkaistiin "Uncover"-kappaleen ennakkoesitys Youtubessa. EP-levy nimeltä Introducing julkaistiin 21. tammikuuta 2013 ja se sisälsi viisi kappaletta, joista "Uncover" oli äänitteen pääsingle. Kappaleesta tuli nopeasti sekä Ruotsin Sverigetopplistanin sekä Digilistanin ykköshitti, ja se pääsi jopa useiden eurooppalaisten listojen top 10:en, mukaan lukien ykkössijalle Norjassa ja viidennelle sijalle Ranskassa. "Uncover" myi platinaa Ruotsissa alle kuukaudessa. Heinäkuussa 2013 Larsson vastaanotti Sommarkrysset-ohjelmassa palkinnon platinaa myyneestä debyytti-EP:stään Introducing, mikä tarkoittaa, että levyä myytiin yli 120 000 kopiota Ruotsissa.
Larsson osallistui vuonna 2013 televisioitavaan yhteislaulutapahtumaan Allsång på Skanseniin, jossa hän esitti kappaleet "Uncover", "Leva livet" ja "When Worlds Collide". "Uncoverin" hän lauloi jopa kruununprinsessa Victorian syntymäpäivillä Öölannissa sekä Nobelin rauhanpalkintokonsertissa. Gröna Lundin huvipuistossa 28. elokuuta 2013 järjestetyssä Rockbjörnen-musiikkigaalassa Larsson voitti kaksi palkintoa: Vuoden läpimurto ja Vuoden naispuolinen liveartisti. Näin hänestä tuli 15-vuotiaana nuorin kaksi Rockbjörnen-palkintoa voittanut artisti.
Ura > Vuoden 2013 jälkeen

27. maaliskuuta 2013 paljastettiin Larssonin seuraava EP-levy, kun "She’s Not Me (Pt. 1)" –singlestä julkaistiin ennakkoesitys. EP-levy julkaistiin 5. heinäkuuta 2013, ja se sisälsi 5 kappaletta. Tuplasingle She’s Not Me (joka koostuu singleistä "She’s Not Me (Pt. 1)" ja "She’s Not Me (Pt. 2)"), julkaistiin kuitenkin jo 25. kesäkuuta 2013. Myöhemmin samana vuonna julkaistiin single "Bad Boys", joka ylsi 27. sijalle Ruotsissa, mutta menestyi paremmin Tanskassa.
Vuoden 2015 Grammis-gaalassa Larsson esitti kappaleen "Carry You Home" ilman säestystä. Kappale oli samana vuonna ehdolla "Vuoden kappaleeksi", mutta palkinnon voitti lopulta Tove Lo.
Toukokuussa 2015 Larsson piti konsertin Gröna Lundissa. Hän esitti 13 kappaletta, joiden mukana single "Lush Life" sai ensiesityksensä. Konserttiin tuli 5 000 ihmistä, ja se sai neljä tähteä Aftonbladetilta. "Lush Life" julkaistiin kesäkuussa 2015, ja jo kuukautta myöhemmin kappale oli ensimmäisellä sijalla Spotifyssa Ruotsin hittilistalla.
14. heinäkuuta 2015 Larsson esiintyi toista kertaa Allsång på Skansen -yhteislaulutapahtumassa, jossa hän esitti kappaleet "Lush Life" ja "Wanna Be Your Baby".
Larsson voitti 12. elokuuta 2015 Kungsträdgårdenissa pidetyssä Rockbjörnen-palkintogaalassa kaksi palkintoa: "Vuoden naispuolinen liveartisti" sekä erikoispalkinnon tasa-arvoa edistävästä työstään musiikkialalla. Saman vuoden syyskuussa hän julkaisi "Never Forget You" yhdessä brittilaulaja MNEK:n kanssa. Kappale oli Ruotsin singlelistan kärjessä, ja se myi tuplaplatinaa. Lisäksi "Never Forget You" ylsi viiden parhaan joukkoon Norjassa, Tanskassa ja Suomessa.
Larsson julkaisi 13. toukokuuta 2016 yhdessä David Guettan kanssa kappaleen "This One’s For You", joka oli vuoden 2016 jalkapallon Euroopan mestaruuskilpailujen virallinen tunnuskappale.
2. syyskuuta 2016 julkaistiin single "Ain’t My Fault", jonka Larsson on kirjoittanut yhdessä MNEK:n kanssa. Marraskuussa 2018 julkaistiin kappale "Ruin My Life".
Ura > Esiintymiset Suomessa

Larsson on esiintynyt Suomessa Ruisrockissa vuosina 2017 ja 2023. Hänen oli tarkoitus esiintyä Ruisrockissa myös vuonna 2020, mutta tapahtuma peruttiin koronaviruspandemian takia.
Larsson esiintyi vuoden 2018 heinäkuussa Joensuussa Ilosaarirockin päälavalla. Esitys oli hänen ensimmäinensä kyseisen vuoden Euroopan kiertueen tapahtumista.
Larsson ja James Bay esiintyivät vuonna 2019 Helsingissä Malmin lentokentällä Ed Sheeranin konserteissa.
Larsson esiintyi vuonna 2024 Oulun Qstockissa.
Näkyvyys musiikkiuran ulkopuolella

Kesästä 2014 lähtien Larsson on kerännyt huomiota feministisillä kannanotoillaan. Hänen ensimmäinen huomiota herättävä lausuntonsa oli teksti "8 vinkkiä pojille olemaan raiskaamatta", joka oli peräisin Ruotsin vasemmistonuorten (Ung Vänster) kirjoituksesta. Eniten huomiota hän sai ladattuaan Instagramiin kuvan, jossa hän oli vetänyt kondomin jalkaansa. Larssonin sanoma oli, että miehet eivät voisi koskaan vältellä kondomin käyttöä sillä argumentilla, että kondomit ovat liian pieniä heidän sukupuolielimilleen, mikä herätti keskustelua Ruotsissa ja Yhdysvalloissa.
25. kesäkuuta 2015 hän tuli jälleen huomatuksi, kun hän kyseenalaisti Bråvalla festivaalin sukupuolinäkökulman, sillä tapahtuman koko markkinointia ja ohjelmaa hallitsivat miespuoliset artistit. Larsson myös ihmetteli, miksei häntä itseäänkään esitelty yhtenä festivaalin pääesiintyjistä, vaikka hän oli kaikista festivaalille kiinnitetyistä artisteista suosituin muun muassa Spotifyn kuuntelukertojen perusteella.
Samana päivänä Mats Söderlund, joka tunnetaan myös artistinimellä Günther, kirjoitti Facebook-sivuilleensa solvauksia Larssonista. Larsson oli tästä johtuen sanonut esityksensä aikana "Fuck Günther, fuck alla kvinnohatare" (Helvetin Günther, helvettiin kaikki naistenvihaajat), ja oli myöhemmin luonut hashtagin #backazara, jota kautta tuhannet ihmiset osoittivat Larssonille tukensa, mukaan lukien Marit Bergman ja Alice Bah Kuhnke.
25. heinäkuuta 2015 Larsson toimi kesäemäntänä Sommar i P1 -radio-ohjelmassa. 17-vuotias Larsson rikkoi Robynin ja Gina Dirawin aiemman ennätyksen nuorimpana kesäjuontajana, sillä he olivat pestissä 20-vuotiaina.
Diskografia

Studioalbumit
1 (2014)
So Good (2017)
Poster Girl (2021)
Venus (2024)
Palkinnot ja ehdokkuudet

| 0 | 1 | 2 | 3 |
| --- | --- | --- | --- |
| Vuosi  | Kilpailu  | Kategoria  | Tulos  |
| 2013 | Rockbjörnen | Vuoden naispuolinen liveartisti | Voitto |
| 2013 | Rockbjörnen | Vuoden läpimurto | Voitto |
| 2014 | P3 Guld | Vuoden kappale | Ehdokkuus |
| 2014 | Gaygalan | Vuoden ruotsalaiskappale | Ehdokkuus |
| 2014 | Grammis | Vuoden kappale | Ehdokkuus |
| 2014 | Nickelodeon Kids’ Choice -palkinto | Ruotsin suosikkitähti | Ehdokkuus |
| 2014 | Rockbjörnen | Vuoden naispuolinen liveartisti | Voitto |
| 2015 | P3 Guld | Vuoden artisti | Ehdokkuus |
| 2015 | Grammis | Vuoden kappale | Ehdokkuus |
| 2015 | Nickelodeon Kids’ Choice -palkinto | Ruotsin suosikkitähti | Ehdokkuus |
| 2015 | Rockbjörnen | Vuoden naispuolinen liveartisti | Voitto |
| 2015 | Rockbjörnen | Yleisön suosikki | Ehdokkuus |
| 2015 | Rockbjörnen | Erityispalkinto | Voitto |
| 2016 | P3 Guld | Vuoden artisti | Ehdokkuus |
| 2016 | P3 Guld | Vuoden kappale | Voitto |
| 2016 | Gaygalan | Vuoden hetero | Ehdokkuus |
| 2016 | Gaygalan | Vuoden artisti | Ehdokkuus |
| 2016 | Grammis | Vuoden artisti | Ehdokkuus |
| 2016 | Grammis | Vuoden kappale | Ehdokkuus |
| 2016 | Nickelodeon Kids’ Choice -palkinto | Ruotsin suosikkitähti | Voitto |